**Direcția Administrație și Relații Publice**

**Serviciul Administrație Publică, ATOP**

Nr. 12372/24.03.2023

**A N U N Ţ**

În conformitate cu prevederile Hotărârii Guvernului nr. 831/2022 pentru aprobarea Normelor metodologice de aplicare a Legii nr. 52/2003 privind transparenţa decizională în administraţia publică, precum și ale art. 182 alin. (4) coroborate cu ale art. 135 alin. (4) din Ordonanța de urgență a Guvernului nr. 57/2019 privind Codul administrativ și ale Regulamentului de organizare şi funcţionare a Consiliului Judeţean Cluj, vă aducem la cunoştinţă că **joi, 30 martie 2023, ora 1100**, va avea loc şedinţa publică ordinară a Consiliului Județean Cluj, ale cărei lucrări se vor desfășura prin intermediul unei platforme on-line de videoconferință, care are următorul

**PROIECT AL ORDINII DE ZI:**

|  |  |  |  |
| --- | --- | --- | --- |
| **Nr.**  **crt.** | **Titlul proiectului de hotărâre** | **Inițiatori** | **Nr. Comisiilor de specialitate nominalizate în vederea avizării/**  **avizele emise** |
|  | Proiect de hotărâre pentru modificarea Hotărârii Consiliului Județean Cluj nr. 209/2022 privind aprobarea realizării unui branșament la rețeaua electrică și a unui post de transformare pe imobilul înscris în cartea funciară 339252 Cluj-Napoca, proprietate publică a Județului Cluj, concesionat Societății GOTO PARKING SRL | Președinte  Alin Tișe | 4/AF |
|  | Proiect de hotărâre privind acordarea unui mandat special reprezentantului Judeţului Cluj în Adunarea Generală a Acţionarilor la Compania de Apă Someș S.A, în vederea exercitării drepturilor de acţionar | Președinte  Alin Tișe | 4/AF |
|  | Proiect de hotărâre pentru modificarea Hotărârii Consiliului Judeţean Cluj nr. 103/2022 privind aprobarea Organigramei, a Statului de funcţii şi a Regulamentului de organizare şi funcţionare pentru Spitalul Clinic de Recuperare Cluj-Napoca | Președinte  Alin Tișe | 5/AF |
|  | Proiect de hotărâre privind modificarea Hotărârii Consiliului Județean Cluj nr. 181 din 26 iulie 2017 pentru aprobarea indicatorilor tehnico-economici ai obiectivului de investiții din cadrul proiectului *Creșterea eficienței energetice la clădirile Secției Pediatrie II, Corpurile C1 și C2 din cadrul Spitalului Clinic de Urgență pentru Copii Cluj-Napoca* | Președinte  Alin Tișe | 2/AF |
|  | Proiect de hotărâre privind modificarea Hotărârii Consiliului Județean Cluj nr. 182 din 26 iulie 2017 pentru aprobarea proiectului *Creșterea eficienței energetice la clădirile Secției Pediatrie II, Corpurile C1 și C2 din cadrul Spitalului Clinic de Urgență pentru Copii Cluj-Napoca* și a cheltuielilor legate de proiect | Președinte  Alin Tișe | 2/AF |
|  | Proiect de hotărâre privind constituirea dreptului de administrare asupra imobilului înscris în Cartea funciară nr. 302694 Cluj-Napoca în favoarea Aeroportului Internațional ”Avram Iancu” Cluj R.A. | Președinte  Alin Tișe | 4/AF |
|  | Proiect de hotărâre privind solicitarea de încetare a calității de membru fondator al U.A.T. Județul Cluj din cadrul Asociației de Dezvoltare Intercomunitară – Zona Metropolitană Cluj | Președinte  Alin Tișe | 1/AF |
|  | Proiect de hotărâre privind rectificarea bugetului general propriu al Județului Cluj pe anul 2023 | Președinte  Alin Tișe | 2/AF |
|  | Proiect de hotărâre pentru completarea Hotărârii Consiliului Județean Cluj nr. 22/2023 privind nominalizarea unor sume din bugetul local al Județului Cluj pe anul 2023 | Președinte  Alin Tișe | 2/AF |
|  | Proiect de hotărâre pentru aprobarea modificării tarifelor de salubrizare prevăzute în Contractul de delegare prin concesionare a gestiunii serviciului public de operare a CMID Cluj-Napoca nr. 7735/69 din 28.02.2022 | Președinte  Alin Tișe | 2/AF |
|  | Proiect de hotărâre pentru modificarea Hotărârii Consiliului Judeţean Cluj nr. 170/2020 privind aprobarea Regulamentului de organizare şi funcţionare a Consiliului Judeţean Cluj | Consilier județean Mihai Iepure | 1/AF |
|  | Raport asupra eficienţei activităţii unităţilor de poliţie pe anul 2022 | - | **-** |
|  | Planul Strategic cuprinzând principalele obiective ce trebuie îndeplinite de unităţile de poliţie şi indicatorii de performanţă minimali pentru anul 2023 | - | **-** |
|  | **Diverse** | **-** | **-** |

Prezentul anunț se aduce la cunoştinţă locuitorilor județului Cluj prin afişare pe pagina de internet și la sediul Consiliului Județean Cluj şi transmitere către mass-media, cu cel puţin 3 zile înainte de desfăşurarea ședinței în cauză. Acesta se aduce la cunoştinţa cetăţenilor şi a asociaţiilor legal constituite care au prezentat sugestii şi propuneri în scris, cu valoare de recomandare, referitoare la unul dintre domeniile de interes public care urmează să fie abordat în şedinţa publică în cauză, prin grija responsabilului desemnat pentru relaţia cu societatea civilă.

**PREŞEDINTE SECRETAR GENERAL AL JUDEȚULUI**

**Alin Tișe Simona Gaci**